sasicodes/solvari-1 huggingface dataset:
இதுவரை இக்கட்டுரையை படித்ததின் புரிதலாக கல்லூரிப் படிப்பே கூடாது என்றோ கல்லூரிகளில் கால் பதிக்கத் தயாராகும் மாணவர்களைத் தவறாக கூறுகிறது என்றோ அல்லது இஸ்லாத்தைத் தவிர மற்ற விஷயங்களை எதிர்க்கிறது என்றோ இக்கட்டுரை கூறுகிறது என எண்ண வேண்டாம்.
நபி ஸல் அவர்களின் காலக்கட்டத்தில் வாழ்ந்த சஹாபாக்கள் அறிவியல் கலை மருத்துவம் பொறியியல் மொழி ஆராய்ச்சி என பல துறைகளில் முன்னோடியாகத் திகழ்ந்தவர்கள்.
இவ்வுலகில் வாழ்கின்ற நமக்கு இவ்வுலகில் நாம் வாழ தேவையான வசதியையும் தொழில்நுட்பத்தையும் அறிவையும் செல்வத்தையும் தேடிக்கொள்வது மிக மிக அவசியமாகும்.
உதாரணத்திற்கு.... புர்கா அணிய அனுமதி இல்லையெனில் நம் அணியும் உடையையே ஹிஜாப் முறையில் அணிந்து தலையை மறைத்து வர அனுமதி உள்ளதா இவற்றில் எவற்றிற்கேனும் குறைபாடுகள் நேரும் பட்சத்தில் அவற்றை எதிர்த்து கேள்வி கேட்கும் நபராய் உங்களைத் தயார்படுத்திக் கொண்டு கல்லூரிகளுக்குச் செல்லுங்கள்.
கல்வியைக் காட்டிலும் உங்களின் மானமும் ஒழுக்கமும் மரியாதையும் கௌரவமும் அதிக முக்கியத்துவம் வாய்ந்தது என்பதையும் உங்களின் வருகையும் சேர்க்கையும் கட்டணமும் பங்களிப்பும் அக்கல்லூரிகளுக்கு முக்கியத்துவம் வாய்ந்தது என்பதையும் மறந்து விடாதீர்கள்.
இந்து மதத்தினர் பொட்டு வைத்துக்கொள்ளவோ காவி கருப்பு நிற உடை அணியவோ கிருஸ்துவ மதத்தினர் சிலுவை அணிந்து வரவோ வெண்மை நிற உடை அணியவோ சீக்கிய மதத்தினர் டர்பன் அணிவதையோ தடை செய்யாத கல்வி நிறுவனம் இஸ்லாமியர்களாகிய நாம் வைத்துக்கொள்ளும் தாடியையும் அணிகின்ற ஹிஜாப்பையும் தொப்பியையும் தடை செய்கின்றது என்றால் பிரச்சினை யாரிடத்தில் ?
உங்களிடம் தைரியம் குறைவு ஒற்றுமை குறைவு மார்க்கப்பற்று குறைவு என்று எண்ணித்தானே அவர்களின் சட்டங்கள் உங்கள் மீது திணிக்கப்படுகின்றன.
நம் சகோதர சகோதரிகளான நீங்கள் இம்மையிலும் மறுமையிலும் வெற்றியாளர்களாய்த் திகழ வேண்டும் ஆமீன் என்று இறைவனிடம் இறைஞ்சுபவளாய் இக்கட்டுரையை நிறைவு செய்கிறேன்.
இப்படி நம் உறவினர்களை பார்த்தாலோதெரிந்தவர்களை பார்த்தாலோ இன்முகத்தோடு வீட்டிற்கு அழைப்பது நம் தமிழர்களின் பண்பாடும்வழக்கமுமாக இருந்து வந்தது.
என்ன இருந்து வந்தது என்று இறந்த காலத்தில் சொல்கிறேன் என்கின்றீர்களா?ஆம் என் பார்வையில் இந்த பழக்கமும்வழக்கமும் குறைந்து விட்டதாக தான் நான் எண்ணுகிறேன்.
நாம் அனைவரும் தமிழர்கள் என்ற வகையிலும் சரிநாம் முஸ்லீம்கள் என்றாலும் சரி.. ஒருமித்த கருத்தாகவும்பழக்கத்திலும்சிறப்பாகவும் சொல்லப்படுகின்ற விஷயங்களில் ஒன்று தான் இந்த விருந்தோம்பல் என்பதுஅத்தகைய விருந்தோம்பலின் நிலை இன்று எப்படி பெருமளவு குறைந்து வருகிறது என்பதை பற்றிய ஒரு சிறிய ஆய்வுதான் இக்கட்டுரையின் நோக்கம்.
எப்படி நாம் அதை புரிந்து வைத்திருக்கின்றோம்?திருமண நிகழ்ச்சிகள்வீடு புகும் விழாபெயர் சூட்டும் விழா இப்படியான விஷேசங்களில் ஊரே பேசும்படி பெரிய பெரிய விருந்துகள் ஆயிரம் பேருக்கு சாப்பாடு போடுவது என்பதா?இல்லை பயணம் போனா விருந்துவந்தா விருந்துன்னு இப்படி ஏற்பாடு செய்யப்படுவது மட்டும்தானா?
என்றால் நிச்சயமாக இல்லை.நம் வீட்டுக்கு வரும் ஒவ்வொரு உறவினர்களையும் நண்பர்களையும் இன்முகத்துடன் வரவேற்று... இருப்பதைக் கொண்டு அன்புடன் மனதார செய்யும் உபசரிப்பு தான் விருந்தோம்பல் என்பதின் முழுமையான அர்த்தம்.
பண்டைக்காலத்தில் நம் தமிழர்களின் வரலாறுகளை தமிழ் வகுப்புகளில் படித்திருப்போம்.அதை கொஞ்சம் அப்படியே திரும்பி பார்த்தோமேயானால்அவர்கள் தினமும் தன் வீட்டிற்க்கு யாரேனும் வருவதையே விரும்பினார்கள்.அவ்வாறே தினமும் எதிர்பார்த்த வண்ணமும் காத்திருப்பார்களாம்.தன் வசதிக்கேற்றவாறு உணவுகளை தந்து அன்போடு பரிமாறுவதை தங்களது வழக்கமாகவே கொண்டிருந்தார்கள்.
அப்படியே நம் இஸ்லாமிய வரலாற்றை சற்றே புரட்டிப் பார்த்தாலும் நமக்கெல்லாம் வழிக்காட்டியாக வாழ்ந்து வந்த முஹம்மது நபி ஸல்லல்லாஹூ அலைஹி வஸல்லம் அவர்களும் சரிஅவர்களை பின்பற்றிய ஸஹாபாக்களும் சரிகஷ்டங்களிலும் போராட்டங்களிலும் மற்றவர்களை உபசரிப்பதில் சிறந்தே விளங்கினார்கள் என்பதை பல வரலாற்று குறிப்புகளின் ஹதீஸ்களின்மூலம் பார்க்க முடிகின்றது.
அத்தகைய நற்குணங்கள் அவர்களுக்குள் இருந்ததால் தான் மக்காவிலிருந்து மதீனாவிற்க்கு புலம் பெயர்ந்த நம் அண்ணல் நபி ஸல் அவர்களையும்அவர்களை தொடர்ந்து வந்த ஸஹாபாக்களையும் குடும்பத்துடன் இன்முகத்தோடு வரவேற்று ஒவ்வொரு அன்சாரிகளும் ஒருவரை தங்களோடு இணைத்துக் கொண்டு அன்போடு உபசரிக்கவும் செய்தனர்.
இப்படி சிறப்பு மிக்க விருந்தோம்பல் இன்றைய அவசர உலகில் எப்படி இருந்துக் கொண்டு வருகிறது?விருந்தினரை எதிர்பார்க்கும் காலம் போய் ஐய்யோ.
அதிலும் நாசுக்காக சிலர் சொல்வதை கேட்டிருக்கிறேன் நீங்க சாப்பிட்டு போங்கன்னா இருக்கவா போறீங்க சமைச்சு வச்சிட்டுல்ல வந்திருப்பீங்க இப்படி சிலர் சொல்லிவிடுவர் இப்படி சொல்வதை கேட்டதும் அங்கே அதற்கு மேல் இருக்க தோணுமா என்ன?இன்னும் சிலர் நாம் போனதிலிருந்து பேசிக் கொண்டே இருப்பர் சரி கிளம்புறோமா.. எனக் கூறிவிட்டு கிளம்பும்போது இப்படி காஃபி கூட குடிக்காம போறீங்களேம்மா.
வீட்டிற்கு ஒருவர் வரும் போது நாம் அன்போடு நம்மால் இயன்றதை பரிமாறும் போது அதன் சந்தோஷமும் மகிழ்ச்சியும் பெரிய விஷேச விருந்துகளில் கூட கிடைக்காது.
அதனால் தான் வீட்டிற்கு வந்தவர்களுக்கு அவர்கள் கேட்டார்களோ இல்லையோமுதலில் உடனே ஒரு சொம்பு தண்ணீர் தருவதை நம் தமிழர்கள் பழக்கமாக வைத்திருப்பர்காரணம்.. வந்திருப்பவர்கள் வெயிலில் கஷ்டப்பட்டு வந்திருக்கக் கூடும்.களைப்பாக இருக்கக்கூடும் என்பதால்தான்.
நம் வீட்டில் என்ன செய்திருக்கிறோமோ அதை இன்னும் ஏதேனும் சேர்த்து செய்து வந்தவர்களுக்கு உணவு பரிமாறுவது என்றெல்லாம் இருக்கும் காலம் போய்விட்டது.
அப்படி செய்து வைத்தால் நான் போயிருக்கேன் என்ன செய்து வைத்திருக்காங்க பாரு எனக் குறை கூறுபவர்களும் இருக்கதான் செய்கிறார்கள்.அதையும் மறுப்பதற்கில்லை.இன்றைக்கு அனைவரிடத்திலும் செல்ஃபோன் வந்துவிட்டதால் பெரும்பாலும் முன்பே வருகிறேன் என்று அறிவித்து விட்டுதான் வருகிறார்கள்.நாமும் செல்கிறோம்.முன்பெல்லாம் இந்த வசதிகள் இல்லாத நிலையில்திடீரென்று உறவினர்கள் வருவர்.அதன் பிறகு தான் கோழியை பிடித்துவெட்டிசமைப்பது என்று இருக்கும்.கேஸ் அடுப்புமிக்ஸி வசதிகள் கூட இருக்காது இருப்பினும் மணக்க மணக்க சமைத்து பரிமாறும் அந்த சுவையே தனிதான்.
இன்று பாருங்கள்.விருந்தாளிகள் வருவது பெரும்பாலும் முன் கூட்டியே அறிவிக்கப் படும்.முதல் நாளே பொருட்கள் வாங்கி ஃபிரிட்ஜில் வைத்து விடலாம்.இல்லை ஃபோன் செய்த அடுத்த நொடி வேண்டிய பொருட்கள் அரை மணி நேரத்திற்குள் வீட்டிற்கு டெலிவரி செய்யப்படும் கேஸ்மிக்ஸி என எத்தனை விதமான வசதிவாய்ப்புகள் பெருகியுள்ளது.ஆனால் அன்புடன் கூடிய உபசரிப்போ குறைந்து போய்விட்டது என்பது தான் இங்கே நினைத்து பார்க்கிறேன்.அதிலும் வெளிநாட்டு வாழ் மக்களை இந்த இடத்தில் குறிப்பிடவே விரும்புகிறேன்.
இன்றைக்கு உலகத்தின் பல இடங்களில் எல்லோரும் குடும்பமாக வாழ்கின்ற நிலை இருந்து கொண்டிருப்பது மகிழ்ச்சிக்குரியதும் வியப்புக்குரியதும் ஆகும்.
அவ்வாறு நம் தமிழர்கள் அதிகம் வாழும் இடங்களில் இப்போது நான் இருக்கும் சிங்கப்பூரும் ஒன்று இங்கே ஒருவரையொருவர் சந்திப்பது என்பதையே அபூர்வமாக கொண்டிருப்பார்கள்.அப்படி சந்திப்பது என்றால் கல்யாண வரவேற்பறை விருந்துகளில் தான் இருக்கும் தப்பித் தவறி ஏதும் ஷாப்பிங் மாலிலோவேறேதும் இடங்களிலோ சந்தித்தாலும் கூட நல்லா இருக்கீங்களா..?நல்லா இருக்கேன் அவ்வளவுதான் நாம் நமக்கே உரிய பழக்கத்தில் வீட்டிற்கு சாப்பிடுவது போல் வாங்கமா என்று கூறினாலும் சிலர் ரொம்ப யோசிப்பாங்க இது ஒரு வகையினர் என்றால்ம்ம் வருகிறோம் என்று வருவார்கள்.மீண்டும் நான் ஃப்ரீயா இருக்கும்போது இதேப்போல் உங்க வீட்டுக்கு வர்றேன் என கூறுவார்களே தவிர பேச்சுக்கு கூட நீங்களும் வீட்டுக்கு வாங்க எனக் கூற மாட்டார்கள்.
நாமாகவே நீங்க ஃப்ரீயா இருக்கும்போது சொல்லுங்க சும்மா கொஞ்ச நேரம் வந்துட்டு போறோம்னு சொன்னா கூட நேரமே இல்லமா பசங்களுக்கு ட்யூஷன் வெளியில வேலைன்னு சரியா இருக்குமா நீங்க ஏன்மா சிரமப்படுறீங்க.
இதேப்போல் நிறைய உதாரணங்களை அனுபவங்களோடு உணர்ந்துவிட்டேன்.இப்படிப்பட்டவர்கள் நிறையப் பேரை சந்தித்தப் பின் ஏற்பட்ட ஒரு ஆதங்கம் தான் இந்த கட்டுரை எழுத தூண்டியது யார் அல்லாஹ்வையும் மறுமை நாளையும் விசுவாசிக்கின்றாரோ அவர் தனது விருந்தினரை கண்ணியப்படுத்தட்டும்.
விருந்தாளிக்குப் பரிசு ஓர் இரவும் ஒரு பகலும் அதிகப்படியாக விருந்து உபசரிப்பு மூன்று நாட்களாகும் அதற்கு பின்னால் உள்ள உபசரிப்பு தர்மமாகும்.
குவைலித் பின் அம்ர்ரலி புகாரி முஸ்லிம் இனி வரும் காலங்களில் நம்முடைய ஒவ்வொரு நடைமுறைகளையும்பழக்கவழக்கங்களையும் கொண்டு தான் நம் சந்ததிகள் இறைவனின் உதவியால் வளர்ந்து வருவார்கள் இப்படி யாருடனும் ஒரு ஒட்டுதலும்உறவுகளின் நெருக்கங்களும் அனைவரும் பகிர்ந்து அன்போடு சேர்ந்து சாப்பிடும் பழக்கமும் இல்லையெனில் எப்படிப்பட்ட சுயநலமிக்க குடும்ப சூழ்நிலை உண்டாகுமோ என்று நினைத்துப் பார்க்கும்போது எனக்கு பயமாக உள்ளது.
நம் நபிஸல் அவர்கள் வாழ்ந்த காலத்தில் முழு வயிறு அளவு உணவுக் கூட உண்பதற்கு இல்லாமல் வெறும் பேரிச்சை கொண்டு பசியை போக்கியவர்களாக வாழ்ந்த போதிலும்அந்த நேரத்தில் பசி என்று வருபவர்களுக்கு இருப்பதையும் கொடுத்து விட்டு தான் வாழ்ந்திருக்கிறார்கள்.அதே போன்று அடுத்தடுத்து வாழ்ந்த ஸஹாபாக்களும்கலீஃபாவாக இருந்த போதிலும் இந்த நிலையில்தான் வாழ்ந்திருந்திருக்கின்றார்கள்.இருப்பினும் ஒரு நாள் பொழுதில் ஏதேனும் நல்ல உணவுகள் சமைக்க நேர்ந்தாலோஅல்லது யாரேனும் கொடுத்தாலோஅதை அனைவரும் பகிர்ந்து உண்கின்ற செய்தியினை வரலாற்றில் பார்க்கின்றோம்.
எனவே ஒரு வீட்டிற்கு செல்பவர்களும் சரிஅந்த வீட்டில் உள்ளவர்களும் சரிமூன்று நான்கு வகைகளாக செய்து சாப்பிட்டால் தான் விருந்து என்று எண்ணம் கொள்ளாமல்.. வீட்டில் இருப்பதைக் கொண்டு சமைப்பதை மனதார சந்தோஷத்துடன் எல்லோரும் பகிர்ந்து சாப்பிடும்போதுஅதில் பரக்கத் தான் அல்லாஹ் அளிப்பான்.அதே போல் ஒருவரையொருவர் வீட்டிற்கு அழைப்பது மகிழ்ச்சியோடு செய்யக்கூடிய விஷயம் அதை ஏன் பாரமாக பார்க்க வேண்டும் என எனக்கு புரியவில்லை.
ஒருவேளை பெரும்பாலும் பெண்கள் வேலைக்கு செல்வதால் இந்த நிலை என்றே வைத்துக் கொள்வோம்.அதற்காக இது போன்ற உறவுகளிடம் நெருக்கங்களை ஏற்படுத்திக் கொள்ளாமல் விடுவதால் தான் மனம் விட்டு சிரித்து பேசக்கூட ஆளில்லாமல் இயந்திர வாழ்க்கையில் ஓடிக்கொண்டு மன அழுத்தத்திற்கு ஆளாகி கொண்டிருக்கிறார்கள் நாலு பேரோடு சேர்ந்து விரும்பியதை சமைத்து ஒன்றாக சேர்ந்து சாப்பிடும்போது மனதிற்கு கிடைக்கும் சந்தோஷத்திற்கு அளவே இல்லை என்றுதான் சொல்ல வேண்டும்.இது ஆண்களை விட பெண்களின் கையில் தான் இருக்கின்றது ஏன் அவ்வாறு குறிப்பிடுகிறேன் என்றால் சில நேரங்களில் ஆண்கள் வீட்டிற்கு ஒருவரை அழைக்க யோசிப்பதே எங்கே மனைவி கோபமடைந்து விடுவாளோ என்ற அச்சம் தான் அதை தவிர்க்க பெண்கள் பெரும்பாலும் முயற்சி செய்திடுவது நன்று வேலைக்கு செல்கின்ற பெண்கள் கிடைகின்ற விடுமுறை நாட்களிலும் ஓய்வெடுக்காமல் போய் விடுமே என்று எண்ணுவதும் சரிதான்.
அதே போல் உணவுகளை சமைத்து கொடுக்க பல்வேறு வசதிகளும் வந்து விட்ட நிலையில் முடிந்த வரை அவ்வப்போது உறவினர்களைநண்பர்களைதெரிந்தவர்களை சந்திப்பதுகலந்துரையாடுவது போன்ற அழகிய சந்தர்ப்பங்களை நாம் ஏற்படுத்தி நம் பிள்ளைகளுக்கும் அவ்வழி கொடுத்துபகிர்ந்து இன்முகத்தோடு சாப்பிடுவதோடு உறவுகளுடன் கலந்துரையாடும் பழக்கத்தை நாம் ஏற்படுத்தலாம் அல்லவா?மனம் விரும்பினால் செயல் என்றென்றும் சிறப்புடன் இலகுவாக அமையும்.
எனவே இந்த விருந்தோம்பல் என்ற சிறப்பான விஷயத்தை உணர்ந்து அதை அவ்வபோது நாம் பழக்கத்தில் கொண்டு செயல்படுத்திநம் சந்ததியினரும் அதை பழக்கத்தில் கொண்டு செயல்படுத்த ஒவ்வொரு ஆணும்பெண்ணும் முனைவோமாக.
யார் விருந்தழைப்பை ஏற்க மறுக்கிறாரோ அவர் அல்லாஹ்வுக்கும் அவனது தூதருக்கும் மாறு செய்துவிட்டார் என நபி ஸல் அவர்கள் கூறினார்கள்.
ஆனாலும் அந்த கருத்து சரியில்லை என்று சுட்டிக் காண்பித்த சிந்திக்கும் திறன் கொண்ட சகோதரர்களுக்கு நன்றி கூறியவளாய் இக் கட்டுரையை தொடங்குகிறேன்.
ஆனாலும் உணர்ச்சி வசப்படுதலில் வெளிப்படும் ஃபத்வாக்கள்..எத்தகு பாரதூரமான விளைவுகளை உருவாக்கி இஸ்லாமிய சமூகத்தை அதல பாதாளத்தில் தள்ளி அதன் வீழ்ச்சிக்கு வழிவகுக்கிறது என்பதற்கு இந்த பத்வா ஓர் உதாரணம் என்பதால்..மீண்டும் மீண்டும் சொல்ல வேண்டியுள்ளது.
சுதந்திர போராட்டத்தில் ஆங்கிலேயர்களை எதிர்க்க ஆங்கிலம் கற்பதை ஹராம் என உலமாக்கள் தீர்ப்பு கூறி கல்வி கற்பதை விட்டும் நம் மக்களைத் தடுத்தனர்.
இது போல பல பின்விளைவுகளை பற்றி யோசிக்காமல் மார்க்கம் கற்ற பலர் தொடர்ந்து தீர்ப்பளித்து சமூகத்தின் முன்னேற்றத்தை அழித்து வருகின்றனர்.
அந்த வரிசையில் ஒரு வார காலமாக எட்டாம் வகுப்பு வரை பெண்ணுக்கு கல்வி போதுமென்றும் பத்தாம் வகுப்பு வரை கல்வி போதுமென்றும் படிப்பை நிறுத்தி விட்டு மதரஸாவில் சேர்க்கலாம் என்றும் பிரச்சாரம் செய்யத் தொடங்கி உள்ளனர்.
இப்போது தான் தட்டுத் தடுமாறி கல்வியின் அவசியத்தை உணர்ந்து இஸ்லாமிய மக்கள் தன் பெண் பிள்ளைகளை பள்ளிக்கூடம் அனுப்பி வருகிறார்கள்.
எல்லாவற்றிலும் மேலாக இது போன்ற செயல்கள் எல்லாமே தன் கடமையிலிருந்து தப்பிக்க முயலும் யுக்தி என்றே சொல்லலாம் பெண் கல்வி வேண்டாம் என்பதற்கு இவர்கள் வைக்கும் குற்றச்சாட்டுகளுக்கெல்லாம் தீர்வு ஒன்று இருப்பதை மறந்துவிடுகிறார்கள்.
பள்ளிக்குச் செல்ல வேன் டிரைவருடன் அல்லது ஆட்டோ ஓட்டுனருடன் அனுப்புவதால் அவர்களால் கவரப்பட்டோ அல்லது அவர்களால் தொந்தரவுகளுக்கோ ஆளாகின்றனர்.
தொலைவில் இருக்கும் பள்ளி கல்லூரிகளுக்கு அனுப்பும் சூழல் நிலவுவதால் பெற்றோர் கண்காணிப்பிலிருந்து தவறி தவறான வழிக்கு செல்கின்றனர்.
ஆகவே பள்ளிப் படிப்பை எட்டாம் வகுப்போடும் பத்தாம் வகுப்போடும் நிறுத்தி விட்டு மதரஸாவில் சேர்த்து இம்மை மறுமை பயனை பெண் பிள்ளைகளுக்கு கிடைக்க பெற்றோர்கள் வழி வகை செய்ய வேண்டும்.. டாட்.... இவர்கள் முன் வைக்கும் கருத்தை மேலோட்டமாக நாம் பார்த்தால் சரியானதாகவே தோன்றும்.
பெண் பிள்ளைகள் செய்யும் தவறாலும் அவர்களுக்கு இழைக்கப்படும் தீமைகளாலும் அவமானமும் துன்பமும் பெற்றோர்களுக்கே என்பதையும் ஏற்றுக் கொள்கிறோம்.
என்பதெல்லாம் கண்காணிக்காமல் மார்க்க கல்வியை விட்டும் இஸ்லாம் கூறும் வாழ்வியல் ஒழுக்க போதனைகளை விட்டும் தடுத்த பெற்றோர்கள் அல்லவா இதற்கு காரணம் ?
பெண் பிள்ளைகள் மட்டுமல்ல இன்றைய ஆண் பிள்ளைகளும் மாற்று மத பெண்களுடன் காதல் வயப்பட்டும் மது சிகரெட் அந்நியப் பெண்கள் மீது சில்மிஷம் என சீர்கெட்டு ஒழுங்கீனர்களாக உலாவுவது கண்கூடு.
ஆகவே சம உரிமை பேணும் மார்க்கமாம் இஸ்லாம் வழிமுறை பேணி ஆண்களையும் எட்டாம் வகுப்புடன் பள்ளி படிப்பு போதுமென நிறுத்தி மதர்ஸாவில் சேர்த்து தீன் கல்வி புகட்டுவோமா?
ஆண்களாய் பிறந்த ஒரே குற்றத்திற்காக வழி கெட்டு போனாலும் பரவாயில்லை என அவர்களை கண்டுக்காமல் விடுவது ஆணினத்திற்கு இழைக்கும் அநீதியல்லவோ?
வாருங்கள் இருவரின் தவறை உணர்ந்து இரு தரப்பின் கல்வியையும் மூட்டை கட்டி மதர்ஸாவில் கொண்டு போய் சேர்த்து முட்டாள் சமுதாயத்தை உருவாக்குவோம்.
அடுத்ததாக ஆட்டோ டிரைவருடனும் வேன் டிரைவருடனும் அனுப்புவது குறித்து.. மூன்று மைல்களுக்கு மேல் மஹரமின்றி வெளியே செல்லக் கூடாது என்று கூறி வருகிறார்கள்.
மாலை மகள் வரும் வரை எந்த கவலையும் இருப்பதில்லை இவர்களுக்கு..ஏன் அவர்களே தன் மகளை தன் நேரடி கண்காணிப்பில் அழைத்துச் செல்ல கூடாது.?
அது தான் எளிய தீர்வாக அமைந்துவிட்டது இவர்களுக்கு... பெண்கள் வயதிற்கு வந்ததும் பள்ளி கூடத்தை தீண்டத்தகாத இடம் போல கருதி படிப்பை நிறுத்தி விடுவதால்..எத்தனை எத்தனை வருங்கால சாதனைப் பெண்களை இச்சமூகம் இழந்திருக்கும் ?
அதில் எங்கோ எப்போதோ சில அசம்பாவிதங்கள் நடக்கத்தான் செய்யும்.. வயலில் இருக்கும் ஒன்றிரண்டு களைகளுக்காக ஒட்டு மொத்த வயலின் விளைச்சலையும் தடுப்போமா ?
அணுகுண்டு பட்ட இடத்தில் புற்களுக்கு வேலையில்லை என்பது போல் உங்கள் பத்வாக்களால் இஸ்லாமிய பெண்கள் கட்டாயமாக தடம் பதிக்க வேண்டிய துறைகள் பலவற்றுக்கும் வாசல் வலுக்கட்டாயமாக அடைக்கப்பட்டு விடும்.
அல்லாஹ்விற்கு அஞ்சி சேவை செய்யும் எத்தனையோ பெண்களால் இஸ்லாமிய சமுதாயம் மட்டுமல்ல அனைத்து சமுதாய மக்களும் பயன் இழப்பர்.
அல்லாஹ்விற்கு அஞ்சி அவர்கள் தன் சேவையை செய்வதால்... முழுக்க முழுக்க சுகப்பிரசவத்திற்கு முயற்சி செய்து முடியாமல் போனால் மட்டுமே சிசேரியன் செய்வார்கள்.
இங்குள்ள நிர்வாகிகள் பெண்களின் ஒழுக்கத்திலும்உடையிலும் கவனம் செலுத்துவதால்... பெண்களுக்கென்று தனி இடவசதியும் பெண் இஸ்லாமிய ஆசிரியையும் நியமிப்பதால்... தன் குழந்தையும் ஒழுக்கத்தை கற்கும் என நம்பி அனுப்புகிறார்கள்.
இந்த துறைகளில் முஸ்லிம் பெண்களே இல்லை என்ற நிலையை கற்பனை செய்து பாருங்கள் ஜமாத்தினர்களால் நடத்தப்படும் பள்ளிக்கூடங்கள் எல்லாம் தரமற்று இருக்க... பெண்களால் நிர்வகிக்கப்படும் கீழக்கரை அதிராம் பட்டிணம் மகளிர் கல்லூரிகளின் உச்ச தரத்தை பார்த்தேனும் உங்கள் கருத்துக்களை பரிசீலனை செய்யுங்கள்.. யாரோ ஒருவருடன் பள்ளிக்கு அனுப்புவதை விடுத்து நேரடியாக பெற்றோரோ அல்லது அவர்களால் நேரடியாக நியமிக்கப்பட்ட மணமுடிக்கத் தகாத உறவினர்கள் மூலமாகவோ பள்ளிக்கு அனுப்ப வேண்டும்.
தொலை தூரங்களுக்கு மேற்கல்வி படிக்க வைக்கும் சூழல் நிலவினால் பல்லை கடித்துக்கொண்டு மூன்று வருடங்களுக்கு அக்கல்லூரி அருகிலேயே வீடு எடுத்து நேரடி கண்காணிப்பில் கல்லூரிக்கு அனுப்புங்கள்.
திருமண உணர்வை கட்டுபடுத்தும் பெண்கள் தவறான வழிக்கு செல்ல வாய்ப்புள்ளது என்பதும் ஏற்றுக்கொள்ளக்கூடியதே.. இஸ்லாமும் அதனால் தான் பெண் திருமணத்தை விரைவுபடுத்தச் சொல்கிறது.
குழந்தைகள் பள்ளிக்கு செல்லும் நேரங்களில் உங்கள் மார்க்க அறிவை மேம்படுத்த சில மணி நேரங்கள் ஒதுக்கினால் ஓர் வீட்டிற்கு ஓர் தாய் ஆலிமா தயார்.. ஆக பெற்றோர்களும் கற்றுக்கொடுக்கலாம் பகுதி நேர மதர்ஸா கல்விக்கும் அனுப்பலாம்.
நம்மை பள்ளி வாசலில் அனுமதிக்கவில்லை என்பதற்காக மறுமை நலனுக்காகவும் அல்லாஹ்விற்காகவும் அஞ்சி தனி பள்ளிவாசல் கட்டுகிறோம்.
இப்படியாக மாற்று ஏற்பாடு இல்லாத போது ஹராமை வேண்டா வெறுப்பாய் ஏற்கும் நாம் தவறான வழிகாட்டலின் போது இறைவனின் உவப்பைப் பெற மாற்று ஏற்பாடாக தனி பள்ளி அமைத்து தீர்வு காண முயலும் நாம் பெண் என்ற ஒரே காரணத்திற்காக தீர்வுகள் இருந்தும் செய்யாது விடுவது சரியா ?
பெண் குழந்தைகளைப் பற்றி பேசுபவர்கள் தற்கால ஆண்கள் தாம் மணமுடிக்கும் பெண்களைத் தொடர்ந்து படிக்க வைப்பதையும் தகுந்த இடத்தில் வேலைக்கு செல்வதை ஊக்குவிப்பதையும் கவனத்தில் கொள்ள வேண்டும்.
பெண் மீதான விரும்பத்தகாத நிகழ்வுகளுக்காக எளிதான அதே சமயம் அழிவுக்கான தீர்ப்பை முன்வைப்பதை விடுத்து தொலை நோக்கு பார்வையுடனும் பின் விளைவுகளை உணர்ந்து முன்னெச்சரிக்கையாய் செயல்படும் போக்குடனும் இஸ்லாமிய முன்னேற்றத்திற்காக தர்க்க ரீதியான தீர்வுகளை முன் வைக்கும் பக்குவத்துடனும் செயல்பட வேண்டும்.
பல நாள் சுத்தம் செய்யாத உடலை எவ்வளவு நறுமணம் கொண்டு மறைத்தாலும் அதன் உண்மையான மணம் வெளிப்பட்டு மற்றோரின் முகச்சுளிப்புக்கு ஆளாக்கி நம்மை தலைகுனியச் செய்வது போலவே அபாயகரமான முறை தான் இது.
தெருவிற்குத் தெரு பள்ளிவாசல் ஏற்படுத்த முடிந்த நம்மால் ஊருக்கு ஒன்று வீதம் பெண்களுக்கு தனிப் பள்ளி உருவாக்கி கொடுக்க முடியவில்லை.
பெண்களும் தன் போதனை கேட்க அவர்களின் வசதிக்காக தனி நாளை ஒதுக்கி கொடுத்த நபிகளாரின் வழி வந்த நாம் ஜும்மா உரைகள் கேட்கும் வாய்ப்புகளை கூட ஏற்படுத்தி தர முடியாமல் ஒவ்வொரு விஷயத்திலும் ஒதுக்கி வைப்பதாலையே நம் சமூகம் விட்டு அவர்கள் ஒதுங்குகிறார்கள் என்ற நிதர்சனத்தை நாம் ஒப்புக் கொள்ளத்தான் வேண்டும்.
இன்றைய நம்மூர்களில் ஜமாத் நிர்வாகத்தின் ஏற்பாட்டில் நடத்தப்படும் மதரஸாக்களாகட்டும் குர்ஆன் ஓத தெரிந்த பெண்களால் மாலை நேர டியூசன் போல் அமைக்கப்படும் மதரஸாக்களாகட்டும்.. அரபி எழுத்துக்களை கற்று குர்ஆனை ஓத வைக்கவும் ஐந்து கலிமாக்களை மனனம் செய்வதையே தலையாய பணியாக செய்கிறார்கள்.
இவை அசர் தொடங்கி இஷா வரை ஒவ்வொரு மணி நேரத்திற்கும் ஒவ்வொரு பேட்ஜ்களாக வைத்து வசதிபட்ட நேரத்தில் வகுப்பில் கலந்துக்கொள்ளும் படி செய்ய வேண்டும்.
அவை இல்லாத ஊரில் பெண்களுக்கான மார்க்ககல்வி உலகக் கல்வி போதிக்கும் புதிய பள்ளிகூடங்கள் ஏற்படுத்தி அவை ஏழை எளிய மக்களும் பயன்படுத்தும் வண்ணம் குறைந்த கட்டண வசதி ஏற்படுத்தித் தர வேண்டும்.
கீழக்கரை அதிராம் பட்டிணம் போன்ற ஊர்களில் இருக்கும் இஸ்லாமிய கல்வியை சேர்த்து போதிக்கும் மகளிர் கல்லூரிகளை போல் குறைந்தபட்சம் ஒவ்வொரு மாவட்டத்திலாவது அமைக்க வழிசெய்து நம் பெண்களை அக் கல்லூரிகளில் பயில வைக்க வேண்டும்.
பெண்கள் பயான் என்றதும் பழைய மாவையே அரைக்காமல் நாட்டு நடப்பையும் போதித்து இன்றைய இளைய தலைமுறையினர் செய்யும் தவறுகளால் விளையும் தீமைகளையும் எச்சரிக்கைகளாக கூறப்பட வேண்டும்.
பள்ளிக்கூடத்திற்கு தடை போட்டால் தான் ஆலிமா பட்டம் பெற முடியும் என்ற நிலையை மாற்றி பகுதி நேர கோர்ஸ்கள் மூலம் ஒவ்வொரு இஸ்லாமிய பெண்ணையும் ஆலிமாக்களாக்கலாம்.
எட்டாம் வகுப்பு படித்த ஆலிமாவை விட இன்சினியரிங் முடித்த ஆலிமாவால் இன்னும் சமுதாயத்தின் முன்னேற்றத்திற்கு உதவ முடியும் அல்லவா.?
மாற்று மத ஆண்களின் வேன்களில் அனுப்புவதால் கவர்ந்திழுக்கும் அச்சம் நிலவினால் அதற்குரிய மாற்று ஏற்பாட்டையும் செய்து கொடுக்கலாமே.. ஊரில் எத்தனையோ இஸ்லாமிய இளைஞர்கள் வேலை இல்லாமல் இருக்கின்றனர்.
பெண்களுக்காக அல்லாஹ்வால் நியமிக்கப்பட்ட பெண்களின் நிர்வாகிகளே எங்கள் உரிமையை பறிக்க அனுப்பப்பட்டவர்கள் இல்லை நீங்கள் நிர்வாகம் என்பது நேர்த்தியாய் நடத்தப்பட வேண்டியது உங்கள் கீழ் இருப்பவர்களை அடிமைகளாக பாவிப்பதற்காக எம் அதிபதி உங்களுக்கு அப்பொறுப்பை வழங்கவில்லை.
ஒவ்வொருவரும் அவரவர் பொறுப்பு குறித்து விசாரிக்கப்படுவீர்கள்.எங்கள் உரிமையை பாதிக்காத வகையில் எங்களை வழி நடத்துவதே உங்கள் கடமை.
உங்களுக்குரிய பணிகளை முதலில் செய்யுங்கள்.... பள்ளிப்படிப்பை கை விட்டால் தான் ஒழுக்கம் மலரும் என்ற அறிவுக்கு ஒவ்வாத கருத்துக்களையும் பிரச்சாரங்களையும் கைவிடுங்கள்.
பெண் குழந்தைகளை பால்ய பருவத்திலிருந்தே பின்னாளில் பிரசவ வலியைத் தாங்குவதற்காக அதை சாப்பிடு இதை சாப்பிடு என்று அந்நிகழ்வைப் பயமுறுத்தியே வளர்க்கிறார்கள்.
தாய்மை என்பது முழுக்க முழுக்க அனுபவித்து மகிழக்கூடிய ஒன்றே.நான்காவது மாதத்தில் ஏற்படும் முதல் துடிப்பும் அதன் பின்பு ஏற்படும் ஒவ்வொரு மாற்றமும் கடைசி இரு மாதங்களில் அதிகப்படியான உதையும் துள்ளலும் சந்தோஷ பிரளயம்.
அலக் என்ற தசைக்கட்டியாக்கி உயிரூட்டி எலும்புகளுக்கு சதைகளை அணிவித்தோம் என இறைவன் அழகாகக் கருவறை நிகழ்வுகளை திருமறையில் சொல்கிறான்.
ஒரு குழந்தையின் வளர்ச்சிக்குத் தாய் தந்தை இருவருமே காரணம் என்பது உண்மையானாலும் தந்தையை விட தாய்க்கே முதலிடம் வழங்குகிறது இஸ்லாம்.
உபரி வணக்கங்களை மிக அதிகமாக ஊக்குவிக்கும் அதே சமயம் இத்தகைய வணக்கங்களை விடவும் தாய்க்கு நன்மை செய்வதற்கு இஸ்லாம் முன்னுரிமை அளிக்கிறது.
இத்தகைய நிலைகளில் நம் அனைவருக்கும் உதவி செய்து.....பெற்றோருக்குப் பணிவிடை செய்யும் நற்பாக்கியத்தை நமக்கு இறைவன் தந்தருள்வானாக ஆமீன் ஆமீன் யாரப்பில் ஆலமீன் ஆச்சாரமான கட்டுக்கோப்பான குடும்பத்தில் தான் சகோதரி காயத்ரி பிறந்தார்.
இனியும் தாமதிக்க கூடாது என நினைத்த அந்த பெண்மணி நேராகச் சென்றது அப்போதைய தாசீம் பீவி கல்லூரி முதல்வரான சகோதரி நபிஷாகலீம் அவர்களிடம்.
நீ இன்னும் திருமணமாகாதவள் உன் இந்த முடிவால் உன் வாழ்க்கையின் பாதை மொத்தமாக மாறக்கூடும் உன்னால் இவையெல்லாம் சமாளிக்க முடியுமா என முதலில் யோசனை செய்துகொள்.
ஆரம்பத்தில் வெறுத்த குடும்பத்தினர் தன் மகள் சமூகத்தில் கண்ணியத்துடனும் பேரும் புகழுடனும் நடத்தப்படுவதைப் பார்த்துகோபம் மறந்து சமாதானமாயினர்.
யாரைப் பார்த்து இஸ்லாமிய சூழலை விரும்பினேனோ அதே மக்கள் ஷிர்க்கில் இருப்பது நினைத்து வேதனையாக உள்ளது.. அனைவரையும் நேர்வழிபடுத்த அல்லாஹ் போதுமானவன்.
மார்க்கத்தின் வழிமுறைகள் ஒரு மனிதன் எவ்வாறு வாழ வேண்டும் என்றும் அவன் கடமை என்ன என்றும் சீரான முறையில் கோடிட்டு காட்டியுள்ளது.
இஸ்லாம் என்ற வழிமுறை சிறப்பாக வாழ வழி வகுத்துத்தரும் மார்க்கம் என்பதை உணர்ந்து அதன்படி செயல்படும் முஸ்லிம்கள் இஸ்லாம் என்ற கட்டுபாட்டை சுமையாக நினைக்கமாட்டார்கள்.
முன்பை விட இஸ்லாம் எனக்கு மிகச் சிறப்பான சுதந்திரத்தைத் தந்துள்ளதை என் நடைமுறைகளிலிருந்தே உணர்கிறேன் என தீர்க்கமாகப் பதிலளித்தார்.
என்னால் எந்த இடத்திலும் எந்த நேரத்திலும் என் உரிமையை விட்டு கொடுக்க முடியாது தொழுகை என் பணிகளை குறிக்கிடுமே தவிர என்றுமே அலுவல் பணிகள் என் தொழுகையில் குறுக்கிட விடமாட்டேன்.
அதில் படித்து பட்டம் பெற்று வேலைக்கு சேர்ந்து சம்பளம் வாங்கிகொண்டிருப்பது மட்டுமே தன் படிப்பின் நோக்கம் அல்ல என்ற உறுதியுடன் இருந்தவர் அத்துறையில் ஆய்வுகள் மேற்கொள்ள விரும்பினார்.
அவையெல்லாம் ஆராய்ந்து அவற்றை கொண்டு புட் ப்ராடெக்ட் டெவலப்மெண்ட் பண்ண வேண்டும் மக்களின் பயன்பாட்டுக்கு கொண்டுவரவேண்டும் என்பது சகோதரியின் ஆவல்.
இந்திய நாட்டில் கிடைக்கும் வளங்களை கொண்டு குழந்தைகளுக்கான மைக்ரோ நியூட்ரியன்ட் டெபிசியன்சியை கட்டுபடுத்தவும் ஒழிக்கவும் தேவையான சாத்தியங்கள் குறித்து ஆராய்ந்துகொண்டிருக்கிறார்.
இறைவன் கொடுத்த அல் ஹிக்மாவை நாம் வீணாக்கியும் சரியான முறையில் அதை உபயோகப்படுத்தாமலும் இருந்தால் இறைவன் நம்மை மறுமையில் நிச்சயமாக கேள்விக்கணக்கு கேட்பான்.
ஆக எந்த இக்கட்டான சூழ்நிலை வந்த போதும் அனைத்தையும் தூக்கிவிட்டு முடங்கி கிடக்க ஒருபோதும் நான் விரும்பியது கிடையாது என்ற பதிலில் இஸ்லாமியக் கோட்பாடுகளுடனான சமுதாய சிந்தனையும் கலந்துவந்தது.
இதை மேலும் முன்னெடுத்துச் செல்வது மற்ற இஸ்லாமிய பெண்ளுக்கும் நன்மை பயக்கும் விஷயமாகவும் வரப்பிரசாதமாக அமையும் என நம்புகிறேன் என்றார்.
அவரின் முன்னேற்றத்திற்கும் இன்னும் பல சாதனைகள் படைத்து நம் சமூக்கத்திற்கு பயன்தருவதற்கும் இம்மை மறுமை வெற்றிக்கும் கட்டாயம் துஆ செய்யுங்கள் சகோதர சகோதரிகளே இன்றும் அடிமைகளின் நிலையை ஒத்ததாக இஸ்லாமியப் பெண்மணிகளின் நிலை பார்க்கப்படுகிறது.
எவ்வளவோ பக்கம் பக்கமாக நாம் பதில் அளித்தாலும் கூட ஹிஜாப் அடிமையின் சின்னமாகவும் முஸ்லிம் பெண்கள் பரிதாபத்திற்குரிய ஜீவன்களாகவும் இந்த சமூகத்தால் பார்க்கப்படுகிறது.
இவர்களுக்கு விளக்கம் கொடுப்பதை விடவும் வாழும் உதாரணங்களை சொன்னால் பொருத்தமாக இருக்கும் அல்லவா... அமெரிக்காவில் வாழும் ஆமினா அசல்மியையோ பிரிட்டனில் வாழும் யுவான்னையோ அழைக்கப்போவதில்லை.
இதோ இதே தமிழ்நாட்டில் பிரபலமாய் இருக்கும் இஸ்லாமிய பெண்மணிகளை சாதனைப் பெண்மணி எனும் பகுதியில் அறிமுகப்படுத்தவிருக்கிறோம்.
தன்னைப் பிரபலபடுத்திக்கொள்ள அவர் முயற்சிக்கவில்லை அல்லாஹ்வின் உவப்பை மட்டுமே குறிக்கோளாகக் கொண்டு இடைவிடாது உழைத்தார்.
வாழ்வின் ஒவ்வொரு அடுத்த கட்ட நகர்தலில் இவை இரண்டுடன் எல்லாம் வல்ல அல்லாஹ்வின் பாதுகாப்பையும் துணைக்கு அழைத்துகொள்வேன் என்றார் நிதானமாக.
தாசீம் பீவி மகளிர் கல்லூரிக்குள் நுழைந்தால் இஸ்லாமிய மணமும் நாளைய சாதனைப்பெண்களான மாணவிகளும் நிரம்பியிருக்கும் சூழல் நம்மை வரவேற்கும்.
தர்ஜுமாவுடன் குரானைப் புரிந்து ஓத ஊக்கப்படுத்துகிறோம் என்று தன் செயல்திட்டங்களையெல்லாம் சகோதரி ஒவ்வொன்றாய் எடுத்துச் சொல்ல வியப்பே மிஞ்சியது.
தொழுகையின் அவசியத்தையும் கட்டாயத்தையும் உணர்ந்து கல்லூரி வளாகத்திலேயே தொழுகைக்கென்று கட்டிடத்தை நிறுவியது மட்டுமல்லாமல் இமாம் நியமித்து ஜமாஅத் தொழுகை நடத்த ஏற்பாடும் செய்து கொடுத்ததை பார்த்த மாத்திரத்தில் சகோதரி சுமையாவின் ஆளுமை வெளிப்பட்டது.
இந்த வருடம் தான் நிறுவனர் மர்ஹூம் அல் ஹாஜ் அப்துர் ரஹ்மான் அவர்களின் பெயரால் தனியாக பள்ளிவாசல் வளாகத்தில் நிறுவப்பட்டதாக சகோதரி விளக்கினார்.
தன் அதிகாரத்திற்கு உட்பட்ட கல்லூரியில் மாணவிகளின் மீதான தன் அணுகுமுறையை சகோதரி சுமையாவிடம் கேட்ட போது ஒரு பெண் எப்படி வாழ வேண்டும் எவ்வாறான கல்வி பயில வேண்டும் எப்படிப்பட்ட அடையாளங்களுடன் சமுதாயத்தில் வலம் வர வேண்டும் என்பதை கல்லூரி ஆரம்பிக்கப்பட்ட நாளிலிருந்தே உலக கல்வியோடு பெண்களின் எதிர்கால சமுதாய வாழ்வுக்கும் சேர்த்து பொறுப்பெடுத்துகொள்வது எங்கள் அணுகுமுறைகளில் ஒன்றாகவே இருந்து வருகிறது.
இஸ்லாமியப் பெண்களிடத்தில் காணப்படும் தற்போதைய கல்வி வளர்ச்சி மற்றும் மார்க்க அறிவு குறித்துத் தனது பார்வையைச் சற்று ஆதங்கத்துடன் சகோதரி பகிர்ந்தார்.
இளம் பெண்களை பொருத்தவரை பெரும்பான்மையான பெற்றோர்கள் தன் மகள் சிறந்த முறையில் பட்டப்படிப்பு பெற வேண்டுமென நினைக்கிறார்களேயொழிய மார்க்க அறிவை வளர்க்க தாய் தந்தை சிரத்தை எடுத்துக்கொள்வதில்லை.
ஆகவே இதன் அவசியத்தை உணர்ந்து உலகக் கல்வியையும் மார்க்கக் கல்வியையும் ஒருங்கிணைத்து உருவாக்கப்பட்ட பாடதிட்டங்கள் நடத்துகிறோம்.
குறிப்பாக இஸ்லாமியப் பெண்களுக்கு இருவகைக் கல்வியும் எத்தி வைப்பதால் எங்கள் கல்லூரி மாணவிகளின் பெற்றோர்களும் திருப்தியடைகிறார்கள்.
எங்கள் கல்லூரி விட்டு வெளி செல்கையில் முழுமையான பெண்ணாகவே இந்த சமுதாயத்திற்கு ஒப்படைக்க என்னாலான அனைத்து முயற்சிகளையும் செய்துவருகிறேன் என முடித்தார்.